اوباما د سوونو زرو خلکو سره یو ځای په یو کنسرت کې گډون وکړ
منتتخب جمهور رئیس باراک اوباما د لوړې د مراسمو پیل وکړ او د یکشنبې په ورځ لومړی د هیواد د ملي پوځ هدیرې ته ولاړ، بیا په یوه کلیسا کې دع
دا کنسرت د امریکا د ژوندانه د بیلابیلو برخو د ستورو نه ډک وو او د لنکن په یادگاري څلي کې جوړ شوی وو. منتخب جمهور رئیس اوباما او د هغه مرستیال ښاغلي بایډن د دوی د بري په ویاړ جوړ شوي کنسرت ته د راغلیو خلکو نه وغوښتل چې د مارتن لوتر کنگ د ورځ په افتخار د هیواد او ولس خدمت وکړې. د امریکا نامتو او وتلي هنرمندان د پلازمینې واشنگټن د ملي او یادگاري څلیو په سیوري کې د اوباما د جمهوري ریاست د دورې هرکل وکړ. په دې کنسرت کې د هنر او د هالي ووډ وتلیو سینمایي ستوریو د اوباما په ویاړ سندرې وویلې. بارک اوباما خلکو ته یوه داسي لنډه وینا وکړه چې هر ټکي یې د تاریخ په رڼا کې د راتلونکې هیله ورکوله. باراک اوباما په داسي مهال د چارو واگې ترلاسه کوي چې هیواد یې نه یوازي په دوو جگړو کې ښکیل دی بلکې د سختو اقتصادي ستونزو سره هم مخ دی. همدې حالاتو ته کتو اوباما ډاډ ورکړ چې امریکا له هرې ستونزې سره د مجادلې توان لري. په دې کنسرت کې د باراک اوباما وینا او د زرگونه خلکو گډون ته تر لوی ویاړ ددې ځای انتخاب وربښلی وو. اوباما د لنکن د مجسمې مخ ته ولاړ وو او دده مخې هغومره ولس ولاړ وو چې څلور لسیزې وړاندې یې په امریکا کې د بشري حقونو د ستر سالار مارتن کنگ د وینا اوریدو ته راغونډ شوي وو. که د ځینو گډونوالو لپاره دا یوه تاریخي ورځ وه ډیر داسي خلک هم وو چې غوښتل د یوې روښانه راتلونکې د پیلیدو په خوښی کې برخه واخلي.